Täna saates - sadu ristitakse ja tuhanded teenivad Jumalat
üllatavas kohas. Raporteerime Hiina "Kolme Ise" ärkamisest.
Pastor ei nõustu põgenemast Süüria ohu ja viletsuse eest,
kuna riik vajab kristlasi.
Sõbrapäeva armastuslugu - tõsielu muinasjuturomanss.
KRISTLIKU MAAILMA UUDISED
Tere tulemast saatesse!
Ennenägematu ärkamine raputab mõningaid Hiina osi.
Täna näitame sellest eksklusiivvideot. Reportaaž räägib,
kuidas Jumal liigub kommunistide kontrollitud riigikirikuis.
George Thomas reisis Lõuna-Hiinasse,
kus ta sai pretsedenditut materjali kirikutes toimuvast.
Neljapäeva õhtu Fujiani maakonnas, Kagu-Hiinas.
Kümned mehed ja naised tantsivad, lehvitavad lippe,
puhuvad šofareid, laulavad ja ülistavad Jumalat.
Video võiks pärineda mõnelt USA karismaatiliselt jumalateenistuselt,
kuid see on hoopis kommunistlikust, ametlikult veel ateistlikust Hiinast.
Duan Huilai peab märkimisväärseks,
et see toimub riigi kontrollitud koguduses
Kolme Ise kirikus.
Käivad tõsised muutused. Jumal liigub vägevalt Kolmes Ises.
Duan on koos naisega selle liikumise tunnistajaks.
Nad on aastaid tiirelnud maapiirkonnas evangeliseerimas
ja dokumenteerinud Püha Vaimu tegevust Kolme Ise kirikutes.
Issand tõstab neis kirikuis Jumalat armastavaid inimesi:
paljusid vendi ja õdesid, kes tahavad Teda teenida.
Duan peab oluliseks seda, mis toimub Pekingis ja mujal.
Jumal liigub Kolme Ise kirikus. See on märkimisväärne,
kui on teada, mis möödunud 30 aasta vältel toimunud on.
Milline oli Kolme Ise olukord 30 aasta eest?
Iga jutlus tuli võimudele kontrollimiseks saata.
Noori teenistustele ei lastud. Olid vaid vanad ja peamiselt naised.
Ei tohtinud rääkida Pühast Vaimust, lõpuaegadest ega meeleparandusest.
Tervenemiste, imede ja tunnustähtede teemad ei tulnud kõne allagi.
Ja nüüd võite neist rääkida? - Jah. Nüüd neid aktsepteeritakse.
Hiinas on kahesuguseid kirikuid: registreeritud ja registreerimata.
Riik aktsepteerib registreeritud Kolme Ise kirikuid.
Registreerimata, põrandaalused või kodukogudused
tegutsevad riigi eest salaja. Neid on karmilt taga kiusatud.
Sellega on kaasnenud võimas kasv.
Kolme Ise kirikud pole seni samasugust kasvu näinud.
Nüüd on Kolme Ise kirikutes suuri ärkamisi.
Dr Zhao Xiao on Hiina juhtivaid kristluse eksperte.
Ta oli kommunistliku partei liige ja ateist, kuid pöördus Sõna lugedes.
Kuidas ärkamine välja näeb?
Haidiani koguduse teenistustele on üle saja meetrine järjekord.
Shenzhenis ristitakse iga pühapäev keskmiselt 500 inimest.
30―40 aasta eest oli Hiina valitsusel seadus,
et alla 18-aastased ei tohtinud Kolme Ise kirikusse minna.
Kas see on endiselt nii?
Noorte osakaal kasvab.
Meessoost, haritud, peavoolu prominendid
käivad kirikus, eriti suurlinnades. Varem käisid vaid eakad.
Naaseme neljapäevasele teenistusele Fujianis.
Käimas on 4-päevane Armastuslaagri üritus.
Armastuslaager aitab usus kasvada ja Jumalale lähemale tulla.
Laagrit juhib pastor Sun Rengui. Ta sai idee 12 aasta eest,
kui Püha Vaim ilmus kohale keset jutlust Kolme Ise kirikus.
Keset jumalateenistust
tundsid äkitselt kõik kohalolijad Püha Vaimu võidmise langemist.
Inimesed kukkusid. Mõnedel läks süda pahaks.
Kui ülistus algas, puhketi nutma. Inimesi tervenes.
Inimestest väljusid kurjad vaimud.
Pastor Suni sõnul polnud kogudus midagi sellist kogenud.
Me polnud kunagi saanud teoloogilist õpetust Pühast Vaimust.
See oli meile täiesti uus.
Sõna levis kiiresti.
Olime piirkonna esimesi kogudusi, kes seda kogesid.
Juhte saabus mujaltki. Nad janunesid Vaimu ja kogesid seda.
Kogudusel on kaks lastekodu ja kaks vanadekodu.
Armastuslaagrid toimuvad kaks korda aastas.
Laagril on neli sihti: evangeliseerida, toetada peresid,
teha jüngreid ja julgustada teisigi Kolme Ise kirikuid Vaimu töös.
See tunnistab pastoripaarile,
et Jumal teeb maailma rahvarikkaimas riigis suuri asju.
Kõnelesin hiljuti Shandongis, Henanis ja Zhejiangis.
Koosolekuil oli ca 8000 inimest. Jõulude ajal rääkisin Yuhuani kirikus.
Hämmastusin. Seal oli 12 000 inimest!
Pastoripaar, dr Zhao ja paljud teised peavad auks,
et saavad osaleda hiinlaste Kristusele võitmises.
Kristlaste arv Hiinas kasvab kiiresti.
See tähendab, et Kristusel on Hiina ühiskonnas üha aktiivsem roll.
George Thomas, Hiina
Nii julgustav!
Hoolimata headest uudistest, esineb Hiinas endiselt tagakiusu.
Valitsus vabastas äsja Hiina pastori Huang Yizi.
Ta oli viis kuud vanglas
süüdistatuna riikliku julgeoleku ohustamises.
Ta juhib kogudust Zhejiangi provintsis,
kus võimud on kiskunud alla riste rohkem kui 1700 kiriku katuselt.
Huang oli hiljuti aasta aega vangis
pärast palvemeeleavalduse juhtimist ristideeemalduskampaania vastu.
Bob Fu sõnul ühendusest China Aid oli Huang kõhn ja kahvatu.
Vangla on tuntud piinamiste poolest.
Teenistus sõjapiirkonnas - pastor ei jäta oma karja ja linna,
kuigi võiks ise USAsse varju pääseda.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu tõotus.
Aitame orbe ja riskirühma lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Iga lapse sees on sangar,
juht,
sõber teistele,
keegi, kes aitab,
kes teeb, mis on õige,
kes unistab oma tulevikust.
Nad vajavad siiski meie abi.
Mis ma teen?
Mis ma ütlen?
Mida peaksin tundma?
Superraamat õpetab lastele
vaimseid ja moraalseid tõdesid,
ja ka Jumala sõna.
Ühine Superraamatuklubiga. Saad uusi osasid, kui need ilmuvad.
Lisaks saadame kaks DVD-d teistele andmiseks.
Seda kõike vaid 25 USD eest.
Ajalooline kohtumine Kuubas -
seda pole toimunud pea tuhat aastat.
Paavst Fransiscus ja patriarh Kirill kohtusid Havannas.
Rooma-katoliku ja Ortodoksi Kirikute juhid
kohtusid esimest korda pärast seda, kui kirikute teed 1054. a lahku läksid.
Kirikujuhid tulid arutama ISISe ohtu Lähis-Idas.
CBN News vestles dr Corne Bekkeriga Regenti Ülikoolist
kohtumise tähtsuse teemal. Intervjuud näeb meie kodulehel.
Ajutine relvarahu võiks süürlastele leevendust tuua.
Lahingute eest on põgenenud üle 5 mln inimese, enamik Aleppost.
Rev Harout on armeenia päritolu evangeelne pastor,
kes ei soostu jätma oma kogudust Aleppos.
Ta rääkis reporter Abigail Robertsonile,
et süürlased vajavad kristlasi praegu rohkem kui iial varem.
Meie elu muutus ohtlikuks.
Tunneme suuremat vastutust inimeste eest, keda teenime.
Sõjast räsitud rahvas vajab kristlasi,
kes on täidetud Püha Vaimu, armastuse ja innukusega.
Püüame jääda siia seniks, kuni sõda kestab.
Kas tunned, et Aleppo on tühjenenud,
või on kogukonnatunne veel tugev?
Kogukondlikkust on, kuigi paljud on tõesti lahkunud.
Pooled Süüria elanikest elavad nüüd hajuvil maailmas.
Nad kolivad põgenikustaatusesse.
Peame Süüriasse jääma.
Tuleb kaitsta kirikuid, koole ja meie keskusi.
Sa ei kavatse siis lahkuda? - Ma ei taha lahkuda.
Tahan olla omade keskel oma linnas
Süüria armeenlaste protestantlike kirikute juhina.
Jumal kutsus mind sinna. Kutse ei kehti vaid headel päevadel.
See on jõus alati, kõigil päevadel.
Kahe nädala eest jutlustasin,
kuidas Jeesust kõrbes kiusati ja läbi katsuti.
Mu jutlus õpetas, et usk tuleb läbi katsuda.
Kui saatan meid piirab,
ei pea me kõrbest põgenema ja territooriumi saatana kätte jätma.
Jeesus jäi sinna.
Meie jääme siia ja ütleme saatanale: Kao siit!
Kui meie usku läbi ei katsuta,
me ei näe, kui tõeline ja vägev meie usk on.
Katsumuse ajal võib meie usk uut jõudu saada.
Meid katsutakse läbi tules.
Tuli on alati terve kogukonna kohal.
Meil on mitmeid väljakutseid.
Usun, et meie kristlikule usule esitatakse täna väljakutse.
Praegu pole aeg lahkuda, vaid jääda
ja tunnistada imelisest tööst, mida Jumal meie eludes teeb.
Kas usud, et Jumal on Süürias ja tegutseb seal? - Usun.
Usun, et kõik on Jumala kontrolli all.
Kas moslemid on sinult abi ja lohutust otsinud?
Meie kirik ja selle hoov asuvad moslemite rajoonis.
Kõik käivad meie polikliinikus
ja sotsiaalabikeskuses.
Püüame sirutada käe ja aidata,
eriti kui Aleppos katkeb veevarustus.
Mis tahes võimalusi või ressursse meil on,
püüame jagada neid kõigi linlastega kedagi diskrimineerimata.
See on meie õpetus ja usk. Nii oleme süürlased Süürias.
Meenuta Süüria kristlasi palves ja julgusta neid.
Kirjuta oma kommentaarid ja palved uudiste Facebooki lehele.
Islamiterroristid vabastasid pantvangis hoitud
Austraalia misjonäri Burkina Fasos, Lääne-Aafrikas.
Jocelyn Elliott vabastati. Abikaasa, kirurg Elliott jäi pantvangi.
Jocelyn Elliott loovutati Nigeris Austraalia võimudele.
Vestlesin temaga hommikul.
Ta tunneb end hästi ja kergendatult, kuid on väsinud.
Muretseme Kenneth Elliotti pärast, kes on endiselt vangis.
Al-Qaeda sidemetega rühmitus röövis Elliottid
rünnakus väikelinnale, kus hukkus 30 inimest.
Elliottid on 80. eluaastais. Neil on riigis 40 aastat kliinik olnud.
Järgmiseks - naine unistas armastusest, kuid aastad veeresid
ja unelmad hakkasid eemale ulpima, kuni laine talle südika surfija tõi.
Taevas
Silm pole näinud ega kõrv kuulnud,
mida Jumal on valmistanud neile, kes Teda armastavad.
Seal pole pisaraid ega leina.
Pole enam kannatust. Seepärast tahamegi sinna pääseda.
"Heaven" (Taevas) ― Telli Pat Robertsoni uus õpetussari.
Nüüd saadaval.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Tahame, et lapsed õpiksid Sõna tundma,
kuid vajame vahel argiaskelduste tõttu abi.
Tasuta laste piiblirakendus õpetab Sõna lõbusalt
vahvate mängude,
lahedate videote
ja Piibli kangelaslugude kaudu.
Saadaval iTunesis ja Google'i mängudepoes
Cheri ja Ben Martin tähistavad 4. sõbrapäeva abielupaarina.
Cheri ootas tõelist armastust kaua.
50. sünnipäeva lähenedes hakkas ta selle leidmises kahtlema.
Cheri Martin kasvas valgetel randadel Floridas, Pensacola lähedal.
Pastori tütar Cheri uskus, et ühel päeval saabub tema prints.
Kui olin 20. eluaastais, abiellus üks sõber teise järel.
See tundus õõvastavalt, kuna ma eriti kohtamas ei käinud.
Tundus, et aeg veereb ja Jumal läheb minust mööda.
Cheri uskus, et Jumal lubas talle abikaasa ja jaksas loota.
Kuid suhted ei kestnud.
Palusin Jumalat: "Ära lase mul meeleheitesse vajuda!"
Ootasin ja otsisin Jumalat.
Jesaja ütleb: "Sind ei hüüta enam hüljatuks,
vaid su maad kutsutakse abiellunuks." Haarasin sellest kinni.
Cheri oli 40. eluaastate lõpus. Silmapiiril polnud kedagi,
kuni sõbrad kutsusid ta pulma - ja kohtuma surfar Beniga.
Keset saali seisis üksi uhke smokingus mees.
Mõtlesin, et see on ilmselt mees, kellest sõber rääkis.
Otsisin sõbra üles: Kas tema on see? Sõber ütles: Jah.
Ben ja Cheri kohtusid järgmisel päeval koguduses.
Pärast teenistust tuli ta end tutvustama.
Temagi oli mind märganud.
Kas see oli armastus esimesest silmapilgust? - Olin Cherist huvitatud.
Cheri püüab öelda, et olin alles kahevahel.
Cheri ei teadnud, et Benil oli selja taga valus lahutus.
Surfar Ben ei teadnud, et Cheri kartis vett.
Mina võtan päikest ja tema surfab.
Kuid suhe ei läinud just lepase reega. Nad läksid mitmeks kuuks lahku.
Mu eelmine abielu lõpes lahutusega. Ma ei tahtnud seda enam oma ellu.
Pidin loobuma lootusest taasühineda oma eksabikaasaga.
Ütlesin: "Minu kõrval ei saa teisi olla. Ma ei taha olla teine naine.
Tahan kogu su südant." Ta ütles: "Tahan sinuga olla."
Kui keegi lõpuks ütleb: "Valin sinu," tundub see kergendusena.
2012. a suvel, pärast kaht aastat kohtamisi ja lahkumisi,
lähenes Cheri 50. sünnipäev.
Me polnud vaadanud sõrmuseid ega rääkinud abielust.
Ben küsis, mida tahan oma sünnipäeval teha.
Kõndida päikeseloojangu ajal rannas, ütlesin mina.
Kõndisime üle luidete rannale. Siinpool olid pulmad.
Sealpool olid pulmad. Tõeliselt.
Ta küsis, kas olen mõelnud pulmadele rannal?
Liivarandadel, Cheri 50. sünnipäeval,
avaldas 9 aastat noorem Ben armastust.
Ütlesin, et armastan teda ja tahan ülejäänud elu temaga veeta.
Küsisin, kas tema tahab seda. Ta ütles 'jah'.
Nii võtsin taskust sõrmused välja.
Cheri sõnul polnud vanusevahel tähtsust.
Issand kaotas selle. Inimeste sõnul pole vanusevahet näha.
Cheri ja Ben kihlusid 2. juunil. Pulmad pidid toimuma viie kuu pärast.
Suur päev oli 3.11.2012.
Ilm oli kaunis. Seegi oli suur tänuteema.
Rentisime rannalt maja.
Perekonnad olid kohal ja meid pandi paari rannal.
Cheri sõnul tunnistab tema elu, et kui Jumal midagi tõotab,
on Ta ustav seda teostama, isegi kui see aega võtab.
Palu Temalt tõotust oma elu kohta ja hoia sellest kinni, sest Ta on ustav.
Tahtsin truud partnerit. Jumal andis selle Cheris.
Mu südamel on tema juures ohutu. Vanus on vaid number.
Cheri on kaunis ja Jumal on hea.
Kes leiab naise, leiab õnne.
Imeline! Häid asju juhtub ka kõrgemas vanuses. Lootust on!
Meie kodulehelt leiate teisigi häid reportaaže
aadressil cbnnews.com
Telli "Heaven" (Taevas) ― Pat Robertsoni uus õpetussari:
Surnud ja taevas käinud inimesed räägivad oma kogemustest.
Olin vaba. - Ma ei kartnud. - Tundsin rahu pealaest jalatallani.
Vestlen tunnustatud südamekirurgiga.
Kui paljud on surnud ja ellu ärganud? - Kümned patsiendid on surnud
ja taevast kogenud.
Telli ekraaniloleval numbril õpetus-DVD "Heaven" (Taevas).
Räägin ka Piibli vastustest tähtsatele küsimustele igaviku kohta.
Pat, kas oleme igavesed olendid? Kas elu jätkub?
Jah. Piibel ütleb nii. Surm ei hävita meid. See on kindel.
Meie vaim elab igavesti.
Telli Pat Robertsoni uus õpetus. "Heaven" ― DVD nüüd saadaval.
Kui annad,
on naeratused suuremad.
Kui hoolid,
on kodud õnnelikumad.
Kui lohutad,
põgeneb valu.
Kui armastuses kokku tuleme,
sünnivad imed.
Elu - mõeldud täiega elamiseks.
Jeesus ütles: "Tulin andma elu ja seda ülirohkesti."
Elu peres, elu rahaasjades,
elu kehas, meeles ja vaimus. Elu argipäevas.
Oma kodulehel CBN.com võtame Jeesuse sõnu tõsiselt.
Tahame aidata sul avastada elu. Ela täiega! CBN.com
Veel paavsti teemal. Ta on kolmandal Ameerikate-visiidil
maailma rahvarohkuselt teises katoliiklikus riigis Mehhikos.
Üha enam mehhiklasi loobub katoliitklusest.
Paavst püüab neid ümber veenda. Jätkab Javier Bolaños Méxicost.
Paavst külastab riiki, mis on sajandeid katoliikluse kantsiks olnud.
2010. a oli Mehhikos
Brasiilia järel maailma suuruselt teine katoliiklaste kogukond.
Enamik mehhiklasi on katoliiklased.
Usk on osa perekondlikust pärandist,
juurdunud sügavale riigi kultuuri ja ajalukku.
Miljonid katoliiklased kogunevad igal aastal Guadalupe basiilikasse
et austada riigi kaitsepühakut Guadalupe neitsit.
Kuid Mehhiko katoliiklaste arv kahaneb.
Sarnaselt Saraga on paljud katoliiklusest loobunud.
Ta sündis katoliiklaste peres. 17-aastaselt oli ta täitnud
kõik religioossed traditsioonid. Ta märkas, et ei lähene Jumalale.
Kui sain 17-aastaseks, oli mu südames tühjus.
Eluisu oli otsas.
Ema sõber lubas mind ühte kohta viia. Ta ei öelnud kirikusse.
See oli siiski kirik. Pastori sõnum puudutas mind.
Tuhanded mehhiklased võtavad omaks evangeelse kristluse.
1970. a pidas 96 % mehhiklastest end katoliiklaseks.
Täna on vastav arv alla 85 %.
Üks põhjus on, et evangeelsed juhid on karjale lähemal.
Uuringute järgi teenib üks katoliku preester 6000 katoliiklast.
Üks evangeelne pastor teenib 200 usklikku.
Teised katoliiklusest loobumise põhjused on tänavaevangelisatsioon
ja Katoliku Kiriku rüvetunud avalik maine.
Skandaalid on inimesi ära peletanud. Nad otsivad teistsugust vaimsust.
Evangeelsetel kristlastel on evangeliseerimine õnnestunud.
Paljud on kuulnud teistsugust sõnumit,
mis toob rahu, harmoonia, õnnistuse ja pääste.
Rekordilised hulgad võtavad omaks evangeelse kristluse.
Paavst Franciscus loodab katoliiklasi oma visiidiga virgutada
ja mehhiklased katoliikluse rüpes hoida.
Javier Bolaños, México
Aitäh, Javier. Aitäh vaatamast! Järgmise korrani! Kogu tiimi poolt -
Jumal õnnistagu teid sõbrapäeva meeleoludes!
Tõlge: Monika Jaaguri